CELEX: 62007FO0023
Language: lt
Date: 2007-10-19 00:00:00
Title: 2007 m. spalio 19 d. Tarnautojų teismo (pirmoji kolegija) nutartis. # M prieš Europos vaistų vertinimo agentūrą (EMEA). # Viešoji tarnyba - Pareigūnai - Akivaizdus nepriimtinumas. # Byla F-23/07.

TARNAUTOJŲ TEISMO (pirmoji kolegija) NUTARTIS
      2007 m. spalio 19 d.
      Byla F‑23/07
      M
      prieš
      Europos vaistų agentūrą (EVA)
      „Viešoji tarnyba – Pareigūnai – Invalidumas – Invalidumo komitetas – Atsisakymas jį sudaryti – Akivaizdus nepriimtinumas“
      Dalykas: Pagal EB 236 straipsnį ir AE 152 straipsnį pareikštas ieškinys, kuriuo M prašo panaikinti 2006 m. spalio 25 d. EVA sprendimą
         atmesti prašymą sudaryti invalidumo komitetą ir 2007 m. sausio 31 d. EVA sprendimą atmesti prašymą atlyginti žalą. 
      
      Sprendimas: Atmesti ieškinį kaip nepriimtiną. Kiekviena šalis padengia savo bylinėjimosi išlaidas.
      
      Santrauka
      1.      Pareigūnai – Ieškinys – Asmens nenaudai priimtas aktas – Sprendimas, kuriuo pakartojama pirminiame sprendime išdėstyta pozicija
            – Tik patvirtinamasis aktas – Nepriimtinumas 
      (Pareigūnų tarnybos nuostatų 90 ir 91 straipsniai)
      2.      Pareigūnai – Ieškinys – Ieškinys dėl panaikinimo, nepateiktas per nustatytą terminą – Ieškinys dėl žalos atlyginimo, kuriuo
            siekiama tokio paties rezultato – Nepriimtinumas 
      (Pareigūnų tarnybos nuostatų 90 ir 91 straipsniai)
      1.      Sprendimas, kuriuo nepasikeitus pareigūno sveikatos būklei administracija pakartoja savo atsisakymą sudaryti invalidumo komitetą,
         net jei šis sprendimas priimtas atsižvelgus į medicininę išvadą, kuri nebuvo prieinama administracijai išdėstant pirminę poziciją,
         yra tik patvirtinamasis, o ne naujas sprendimas, dėl kurio atnaujinamas ieškinio pareiškimo terminas. 
      
      (žr. 40 ir 43 punktus)
      Nuoroda:
      1987 m. gegužės 20 d. Teisingumo Teismo sprendimo Gherardi Dandolo prieš Komisiją, 214/85, Rink. p. 2163, 15–17 punktai.
      
      2.      Prašymas dėl žalos atlyginimo yra nepriimtinas, jei pareigūnas taip siekia tokių pačių rezultatų, kokius jis gautų laimėjęs
         bylą dėl panaikinimo, kurios jis nepradėjo per nustatytą terminą. Pareigūnas, per Pareigūnų tarnybos nuostatų 90 ir 91 straipsniuose
         numatytus terminus nepareiškęs ieškinio dėl tariamai jo nenaudai priimto akto panaikinimo, negali ištaisyti šio termino praleidimo
         prašydamas atlyginti šiuo aktu sukeltą žalą ir taip pasinaudoti naujais ieškinio pareiškimo terminais. 
      
      (žr. 45 punktą)
      Nuoroda:
      1989 m. vasario 14 d. Teisingumo Teismo sprendimo Bossi prieš Komisiją, 346/87, Rink. p. 303, 32 punktas.
      
      Pirmosios instancijos teismo sprendimai: 1993 m. liepos 13 d. Sprendimo Moat prieš Komisiją, T‑20/92, Rink. p. II‑799, 46 punktas; 2005 m. birželio 28 d. Sprendimo Ross prieš Komisiją, T‑147/04, Rink. VT p. I‑A‑171 ir II‑771, 48 punktas.